Diari Oficial de la Generalitat Valenciana


Sumari del DOGV 8475, del 30-01-2019 (2019/448)

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza generar crèdits com a conseqüència de l'assumpció per part de la Generalitat d'un contracte de préstec subscrit entre Fira Mostrari Internacional de València i CaixaBank, així com de la càrrega del deute de Ferrocarrils de la GV corresponent a 2018, per import de 300.003,34 euros. Expedient número 06.015/18-080, 2a part.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/448


Data del document
:   28-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza generar crèdits com a conseqüència de l'assumpció per part de la Generalitat d'un contracte de préstec subscrit entre Fira Mostrari Internacional de València i CaixaBank, així com de la càrrega del deute de Ferrocarrils de la GV corresponent a 2018, per import de 300.003,34 euros. Expedient número 06.015/18-080, 2a part. [2019/448]  
  
  
Per Resolució de data 10 d'agost es va generar crèdit per import de 600.000 euros, en el capítol 9 de la secció 19, «Servei del deute», conseqüència de la subrogació de deute financer de la Fira Mostrari Internacional de València i de la Institució Firal Alacantina, en els termes recollits en el Decret llei 7/2017, de 29 de desembre, del Consell i el contracte de subrogació que es va formalitzar el 23 de març de 2018. L'import total a amortitzar en 2018 ascendeix a 900.000 euros, per la qual cosa procedeix una nova generació pels restants 300.000 euros que done cobertura als venciments de setembre a desembre.  
  
D'altra banda, l'article 49 de la Llei 22/2017 de pressupostos de la Generalitat per a 2018 estableix que la Generalitat assumeix la càrrega del deute de Ferrocarrils de la Generalitat corresponent a 2018, i especifica que l'import del deute amortitzat es constituïsca en aportació de la Generalitat per a incrementar el fons patrimonial d'aquesta entitat, per a això el pressupost inicial va incloure en el capítol 8 del programa 011.10, Servei del deute, el projecte financer PT710, Aportació patrimonial a Ferrocarrils GV, que es va dotar amb 88.752.627 euros, quan l'import total a amortitzar en 2018 ascendeix a 69.727.484,34 euros.  
  
Considerant que tots dos pagaments són susceptibles de finançar-se a càrrec del préstec del Fons de Finançament de les Comunitats Autònomes 2018 a través del compartiment del Fons de Liquiditat Autonòmic (FLA), cal generar crèdits a càrrec d'aquest en els capítols 8 i 9 del programa 011.10, Servei del deute.  
A aquest efecte i en virtut del que es disposa en els articles 21 i 24 de la Llei 22/2017 de pressupostos de la Generalitat per a l'exercici 2018, aquesta Conselleria d'Hisenda i Model Econòmic, adopta la següent resolució:  
  
Primer  
S'autoritza un augment del pressupost d'ingressos en l'aplicació 78.92.18.196.78, «Préstecs llarg termini ens del sector públic», per import de 300.003,34 euros.  
  
Segon  
S'autoritza un augment en el pressupost de despeses en les aplicacions i pels imports que es detallen a continuació:  
  
Aplicació Projecte financer Import  
38.67.63.516.93.5 T0461 Capítol IX. Deute 300.000,00  
77.24.45.510.17.2 PT710 Aportació patrimonial Ferrocarrils GV 3,34  
  Total augment despeses 300.003,34  
  
  
  
València, 28 de desembre de 2018.- El conseller d'Hisenda i Model Econòmic:Vicent Soler i Marco.